stanford-oval/wikipedia huggingface dataset:
กันดั้ม

| กันดั้ม |
| --- | --- |
สร้างโดย: Hajime Yatate Yoshiyuki Tomino
งานต้นฉบับ: Mobile Suit Gundam
เจ้าของ: Bandai Namco Holdings ∟ Sotsu ∟ Sunrise
สื่อสิ่งพิมพ์
นวนิยาย: See list
การ์ตูน: See list
ภาพยนตร์และโทรทัศน์
ภาพยนตร์: See below
ละครโทรทัศน์: See below
เกม
ดั้งเดิม: Gundam War Collectible Card Game
วิดีโอเกม: See list
เบ็ดเตล็ด
ของเล่น: Gunpla (plastic Gundam models) The Robot Spirits S. H. Figuarts
Genre: Science fiction Military science fiction Real robot
กันดั้ม (ญี่ปุ่น: ガンダム; โรมาจิ: Gandamu) (อังกฤษ: Gundam) เป็นซีรีส์แอนิเมชั่นญี่ปุ่นเกี่ยวกับหุ่นยนต์ต่อสู้ขนาดยักษ์ สร้างโดยบริษัทซันไรส์ Sunrise (company) กันดั้มนับเป็นอนิเมะซีรีส์แรกซึ่งจัดอยู่ในกลุ่มการ์ตูนหุ่นยนต์แนวเรียลโรบ็อท มีการสร้างภาคต่อและภาคใหม่มาจนถึงปัจจุบัน และในบางตอนของกันดั้มหลายๆซีรีส์ ซันไรส์ได้สร้างใหม่หรือสร้างเพิ่มเติมแบบขยายความจากเนื้อเรื่องเดิมในรูปแบบ คอมพิวเตอร์กราฟิกส์ โดยรวมกันในชื่อ Gundam Evolve ออกมา
สำหรับคำว่า กันดั้ม เป็นคำเรียกรวม ๆ ของซีรีส์สองกลุ่มคือ กลุ่มที่ใช้ระบบปฏิทินแบบ Universal Century เช่น โมบิลสูทกันดั้ม และกลุ่มจักรวาลคู่ขนานอื่นๆ เช่น กันดั้มวิง กันดั้มเอกซ์ หรือ กันดั้มซี้ด นอกจากนั้นยังมีเรื่องชุดเอสดีกันดั้ม SD Gundam ซึ่งเอสดีเป็นตัวย่อมาจากคำว่าซูเปอร์ดีฟอร์ม ภาคแรกๆของเอสดีกันดั้มนี้มีเนื้อหาที่เป็นแนวตลกขบขันและล้อเลียนเนื้อหาของภาคหลัก
ผู้กำกับและเขียนบทกันดั้มภาคแรกๆ คือ โทะมิโนะ โยะชิยุกิ ผู้ออกแบบตัวละครคือ ยะซุฮิโกะ โยะชิกะซุ หรือ YAS
เนื้อเรื่องของกันดั้มยังมีการเผยแพร่ในรูปแบบของหนังสือการ์ตูนและนิยาย ซึ่งมีทั้งเนื้อเรื่องซึ่งเป็นการดัดแปลง ตัดทอน หรือขยายความจากเนื้อเรื่องในอนิเมะซีรีส์ กับเรื่องที่เป็นภาคประกอบของเรื่องหลัก ปัจจุบันหนังสือการ์ตูนมีตีพิมพ์ในประเทศไทยโดยสำนักพิมพ์หลายแห่ง เช่น บงกช พับลิชชิ่ง และสยามอินเตอร์คอมิกส์
ระบบปฏิทินในกันดั้ม

เนื้อเรื่องในช่วงแรกๆ ใช้ระบบปฏิทิน Universal Century (UC 宇宙世紀) ส่วนภาคหลังๆ จะใช้ระบบปฏิทินอื่น (และโลกจินตนาการอื่น) ที่ต่างออกไป
รายชื่อภาคของโมบิลสูทกันดั้มที่เป็นปฏิทินUC
โมบิลสูทกันดั้มดิออริจิ้น (UC0068)
โมบิลสูท กันดั้ม (UC0079)
โมบิลสูท กันดั้ม เอ็มเอสอิกลู บันทึกลับสงครามหนึ่งปี (UC0079)
โมบิลสูทกันดั้มเอ็มเอสอิกลู อโพคาลิบ 0079 (UC0079)
โมบิลสูทกันดั้มเอ็มเอสอิกลู2 กราวีตีฟรอนท์ (UC0079)
โมบิลสูทกันดั้มธันเดอร์โบลต์ (UC0079)
โมบิลสูท กันดั้ม 08th ทีม (UC0079)
โมบิลสูท กันดั้ม 0080 : วอร์อินเดอะพอกเก็ต (UC0079)
โมบิลสูท กันดั้ม 0083 : สตาร์ดัสต์เมโมรี่ (UC0083)
โมบิลสูท เซต้ากันดั้ม (UC0087)
โมบิลสูท กันดั้ม ดับเบิ้ลเซต้า (UC0088)
โมบิลสูทกันดั้ม : ชาร์ เคาน์เตอร์ แอทแทค (UC0093)
โมบิลสูท กันดั้ม ยูนิคอร์น (UC0096)
โมบิลสูทกันดั้มยูนิคอร์น รี:0096 (UC0096)
โมบิลสูทกันดั้มทไวไลท์แอ็กซิส (UC0096)
โมบิลสูทกันดั้มนาร์ราทิฟ (UC0097)
โมบิลสูทกันดั้ม ฮาธาเวย์ส (UC0105)
โมบิลสูท กันดั้ม F91 (UC0123)
โมบิลสูท วิกทอรี่กันดั้ม (UC0153)
โมบิลไฟเตอร์จีกันดั้ม ใช้ Future Century (FC 未来世紀)
บันทึกการยุทธ์บทใหม่ กันดั้มวิง และ บันทึกการยุทธ์บทใหม่ กันดั้มวิง : เอนด์เลสวอลตซ์ ใช้ After Colony (AC アフターコロニー)
ศตวรรษใหม่แห่งการยุทธ์ กันดั้มเอกซ์ ใช้ After War (AW アフターウォー)
เทิร์นเอกันดั้มใช้ Current Century (CC 正暦)
โมบิลสูทกันดั้มซี้ด โมบิลสูทกันดั้มซี้ดเดสทินีและ กันดั้มซี๊ด C.E.73 สตาร์เกเซอร์ ใช้ Cosmic Era (CE コズミック・イラ)
กันดั้มดับเบิ้ลโอใช้ Anno Domini หรือ คริสต์ศักราช (AD) โดยตรง
กันดั้มเอจ ใช้ AG (Advance Generation)
กันดั้ม: G โนะ เรคอนกิสต้า ใช้ Rigirudo Century
โมบิลสูทกันดั้มเทคเคนสึ โนะ ออแฟ็น ใช้ ปีศักราชหลังหายนะ (Post Disaster)
เกม

ตัวละครและหุ่นยนต์จากซีรีส์กันดั้ม มักจะไปปรากฏอยู่ในเกมซีรีส์ ซูเปอร์โรบ็อตไทเซ็น ของแบนเพรสโต อยู่เสมออย่างน้อยหนึ่งตัว โดยตัวละครที่ไปปรากฏบ่อยที่สุดก็คือ Amuro Ray โดยมักจะมากับกันดั้ม RX-93 Nu Gundam
SD Gundam Capsule Fighter Online เป็นเกมออนไลน์ของกันดัม ทุกอย่างในเกมจะอ้างอิงในเรื่อง Gundam โดยมีส่วนหัวที่ใหญ่ขึ้นแต่ส่วนอื่นเล็กลง
ซีรีส์กันดั้มยังถูกนำมาทำเป็นเกมแนวแอ๊คชั่นตะลุมบอนในชื่อ กันดั้มมุโซ โดยความร่วมมือกันของผู้ถือลิขสิทธิ์อย่างบันไดและพัฒนาโดย บริษัทเกมโคเอะ ซึ่งเริ่มตั้งแต่ปี 2550 ปัจจุบันมีจำนวน 4 ภาค โดยส่วนใหญ่จะลงให้กับเครื่อง PS3 และได้ชื่อว่าเป็นเกมแรกของระบบ PS3 ที่สามารถขายได้เกิน 1 แสนชุดในวันแรกของการจัดจำหน่าย ในภาคต่อๆมาก็สามารถขายมากเป็นอันดับต้นๆของสัปดาห์แรกของการจัดจำหน่ายเช่นกัน
ดูเพิ่ม

โมบิลสูท
โมบิลอาเมอร์
รายชื่อหุ่นยนต์ในกันดั้มซีรีส์
รายชื่อหุ่นยนต์ใน Universal Century
รายชื่อหุ่นยนต์ใน After Colony
รายชื่อหุ่นยนต์ใน Cosmic Era
รายชื่อตัวละครใน Cosmic Era
แหล่งข้อมูลอื่น

เว็บไซต์อย่างเป็นทางการของ Gundam (ญี่ปุ่น)
GundamOfficial เว็บไซต์อย่างเป็นทางการของกันดั้มในทวีปอเมริกาเหนือ
Unofficial Gundam wiki
ชลัฏ ณ สงขลา

| ชลัฏ ณ สงขลา |
| --- | --- |
เกิด: 1 ตุลาคม พ.ศ. 2522 (45 ปี) กรุงเทพมหานคร ประเทศไทย
คู่สมรส: อรุณ วุฒิพราหมณ์ (2557−ปัจจุบัน)
บุตร: 2 คน
อาชีพ: นักแสดง
ปีที่แสดง: พ.ศ. 2545−ปัจจุบัน
ชลัฏ ณ สงขลา (เกิด 1 ตุลาคม พ.ศ. 2522) ชื่อเล่น หนึ่ง เป็นนักแสดงชาวไทย มีชื่อเสียงจากการแสดงภาพยนตร์เรื่อง น.ช. นักโทษชาย เมื่อปี พ.ศ. 2545
ประวัติ

ชลัฏเกิดที่กรุงเทพมหานคร เป็นชาวไทยมุสลิม เป็นบุตรของพงษ์อมร ณ สงขลา กับอัจฉรา (สกุลเดิม สยามวาลา) และเป็นหลานยายของคุณหญิงแสงดาว สยามวาลา (สกุลเดิม โชติกเสถียร) มีน้องชายหนึ่งคนชื่ออนุชา จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร, โรงเรียนศรีวิกรม์ และปริญญาตรี คณะบริหารธุรกิจ มหาวิทยาลัยหัวเฉียวเฉลิมพระเกียรติ
ในปี พ.ศ. 2545 ได้แสดงใน น.ช. นักโทษชาย มีชื่อเข้าชิงรางวัลสุพรรณหงส์ทองคำ ในฐานะนักแสดงนำชายยอดเยี่ยมด้วย และรับบทเป็น มางจางปะโร พระสหายคนสนิทของพระมหาอุปราชมังสามเกียด จากภาพยนตร์ชุด ตำนานสมเด็จพระนเรศวรมหาราช
นอกจากนี้เป็นนักแสดงที่ทาง หม่อมเจ้าชาตรีเฉลิม ยุคล หรือท่านมุ้ย กำหนดตัวให้ที่จะให้รับบท  รพินทร์ ไพรวัลย์  ตัวเอกในเรื่อง เพชรพระอุมา ซึ่งเป็นภาพยนตร์ในอนาคตของ ม.จ.ชาตรีเฉลิมที่จะสร้างด้วย
ชลัฏแต่งงานกับอรุณ วุฒิพราหมณ์ เมื่อวันที่ 24 พฤศจิกายน พ.ศ. 2557 มีบุตรสาวชื่อณิศศา ณ สงขลา (3 พฤศจิกายน 2560) และบุตรชายชื่อ พุฒินาท ณ สงขลา (เกิด 25 ตุลาคม 2562)
ผลงาน > ละครโทรทัศน์

| พ> ศ. | เรื่อง | รับบท | ช่อง |
| --- | --- | --- | --- |
| 2554 | เสือสั่งฟ้า | เสือเม่น (รับเชิญ) | ช่อง 7 |
| 2555 | มุกเหลี่ยมเพชร | ภูผา | ช่อง 3 |
| 2556 | บุญผ่อง | ประชา (รับเชิญ) | สถานีโทรทัศน์ไทยพีบีเอส |
| 2556 | ผู้ชนะสิบทิศ | สมิงสอตุต | ช่อง 8 |
| 2556 | รักสุดฤทธิ์ | เที่ยงธรรม์ (รับเชิญ) | ช่อง 3 |
| 2558 | บางระจัน | นายทองแก้ว | ช่อง 3 |
| 2558 | ดอกไม้ใต้เมฆ | แทน | ช่อง 3 |
| 2559 | ชาติพยัคฆ์ | ยันต์ | ช่อง 3 |
| 2559 | พันท้ายนรสิงห์ | พระยาราชบังสัน | ช่องเวิร์คพอยท์ |
| 2559 | GUARDIAN หักเหลี่ยมมัจจุราช | สเนค | โมโน 29 |
| 2560 | เชลยศึก | หลวงพิชัยอาสา (นายทองดี) | ช่อง 8 |
| 2560 | ตะวันยอแสง | ซ้อน | ช่อง 3 เอชดี |
| 2560 | 7 วันจองเวร 2 | กฤติ (รับเชิญ) | ช่อง เวิร์คพอยท์ |
| 2561 | เงินปากผี | ผีผัน (รับเชิญ) | ช่อง 3 เอชดี |
| 2562 | กรงกรรม | เชิด | ช่อง 3 เอชดี |
| 2562 | My Dear Warrior มหัศจรรย์รักข้ามกระดาษ | ก่อน | ทรูโฟร์ยู |
| 2562 | voice สัมผัสเสียงมรณะ | ทิว | ทรูโฟร์ยู |
| 2563 | เสียงหัวใจ...ที่อยากให้ได้ยิน | วิทูน | สถานีโทรทัศน์ไทยพีบีเอส |
| 2565 | สิเน่หาส่าหรี | มากัส (รับเชิญ) | ช่องวัน 31 |
| 2565 | เวลากามเทพ | เสี่ยกร | ช่องวัน 31 |
| 2565 | ฟ้าเพียงดิน | ฉัตร (รับเชิญ) | ช่องวัน 31 |
| 2566 | ฟางเล่นไฟ | โป้ง | โมโน 29 |
| 2567 | ลออจันทร์ | พลเอกสุดสะดาคอน | ช่อง 3 |
| 2567 | ลูกผู้ชายไม้ตะพด | เวตาล | ช่อง 7 |
| 2567 | นางนาคพระโขนง | พระยาอนุชิต | ช่อง 3 |
ผลงาน > ซีรีส์

| พ> ศ. | เรื่อง | รับบท | ช่อง |
| --- | --- | --- | --- |
| 2557 | ศีล 5 คนกล้าท้าอธรรม ตอน สมบัติอาถรรพ์ | วิญญาณนายทอง (รับเชิญ) | ช่อง 5 |
| 2566 | Home School นักเรียนต้องขัง | มาสเตอร์ปราสาท | GMM 25 |
| 2567 | LAW-LESS ทนาย-เดือด | สงบ | TrueID |
| 2567 | สัตย์เสือ BROMISE | ขุน​เผด็จ​ ไว​ว่อง | mono 29 |
| 2567 | มิตรภาพ​ คราบ​ศัตรู​ | ครู​ปกป้อง​ | GMM 25 |
ผลงาน > ละครเทิดพระเกียรติ

| พ> ศ. | เรื่อง | รับบท | ช่อง |
| --- | --- | --- | --- |
| 2560 | แสงจากพ่อ ตอน เทียนไม่สิ้นแสง | หมวดพิภพ | ไทยพีบีเอส |
ละครสั้น

กรรมลิขิต ตอน ลิขิตฟ้าชะตาเสือ
ภาพยนตร์

2545 น.ช. นักโทษชาย
2546 คนสั่งผี
2547 ผีช่องแอร์
2547 ปักษาวายุ
2548 เสือคาบดาบ
2548 ลองของ
2549 ไพรรีพินาศ ป่ามรณะ
2550 เปิงมาง กลองผีหนังมนุษย์
2550 ผีเลี้ยงลูกคน
2551 คนไฟลุก
2552 มหา'ลัยสยองขวัญ
2556 สารวัตรหมาบ้า
2558 ผีห่าอโยธยา
2558 มนต์เลิฟสิบหมื่น
2558 พันท้ายนรสิงห์ (ภาพยนตร์)
2561 หอแต๋วแตกแหกต่อไม่รอแล้วนะ
2562 Paradise Beach - Pichai
2566 ขุนพันธ์ 3
แหล่งข้อมูลอื่น

ชลัฏ ณ สงขลา ที่อินเทอร์เน็ตมูวีเดตาเบส
ดิเอโก เลออน

| ข้อมูลส่วนตัว |
| --- | --- | --- | --- |
ชื่อเต็ม:  ดิเอโก บาซิลิโอ เลออน บลังโก
วันเกิด:   (2007-04-03) 3 เมษายน ค.ศ. 2007 (17 ปี)
สถานที่เกิด:  Colonia Yguazú, ปารากวัย
ส่วนสูง:  1.77 เมตร (5 ฟุต 10 นิ้ว)
ตำแหน่ง:  แบ็กซ้าย / วิงแบ็กซ้าย
ข้อมูลสโมสร
สโมสรปัจจุบัน:  เซร์โร ปอร์เตโญ
หมายเลข:  37
สโมสรเยาวชน
0000–2023:  เซร์โร ปอร์เตโญ
สโมสรอาชีพ*
| ปี |  ทีม |  ลงเล่น |  (ประตู) |
| 2024– |  เซร์โร ปอร์เตโญ |  19 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 พฤศจิกายน 2024
ดิเอโก บาซิลิโอ เลออน บลังโก (สเปน: Diego Basilio León Blanco, เกิด 3 เมษายน ค.ศ. 2007) เป็นนักฟุตบอลอาชีพชาวปารากวัยที่เล่นในตำแหน่งแบ็กซ้ายหรือวิงแบ็กซ้ายให้กับเซร์โร ปอร์เตโญ เขาจะย้ายไปร่วมทีมแมนเชสเตอร์ยูไนเต็ดในเดือนกรกฎาคม 2025
ระดับสโมสร

เลออนเกิดเมื่อวันที่ 3 เมษายน ค.ศ. 2007 ในเมืองโคโลเนีย ยกัวซู ประเทศปารากวัย เขาเป็นชาวเมืองโคโลเนีย ยกัวซู ประเทศปารากวัย เขาเป็นลูกชายของบริจิดา บลังโก ตำแหน่งหลักของเขาคือกองหลัง โดยเฉพาะในตำแหน่งแบ็กซ้าย เลออนถนัดเท้าซ้าย ในฐานะนักเตะเยาวชน เขาเข้าร่วมกับอะคาเดมีของเซร์โร ปอร์เตโญ เขาเข้าร่วมสโมสรตั้งแต่รุ่นอายุไม่เกิน 14 ปี
เลออนลงเล่นทีมชุดใหญ่ให้กับพวกเขา เขาได้รับการยกย่องว่าเป็น "หนึ่งในผู้เล่นที่มีอนาคตสดใสของวงการฟุตบอลปารากวัย" เขาได้รับความสนใจจากสโมสรในพรีเมียร์ลีกอังกฤษ เลออนได้ประเดิมสนามให้กับสโมสรในนัดที่ชนะ Sportivo Ameliano 1–0 เมื่อวันที่ 2 สิงหาคม ค.ศ. 2024 เขาทำประตูแรกให้กับทีมได้สำเร็จในเกมที่ชนะ Sportivo Ameliano 1–0
ของขวัญเพื่อคนที่คุณเกลียด

| ของขวัญเพื่อคนที่คุณเกลียด |
| --- | --- |
แนว: เหนือธรรมชาติ ระทึกขวัญ รหัสคดี
สร้างโดย: GMMTV
เค้าโครงจาก: ร้านของขวัญเพื่อคนที่คุณเกลียด ของ เอกสิทธิ์ ไทยรัตน์
กำกับโดย: สโรช น่วมสำราญ
แสดงนำ: โทนี่ รากแก่น สรัลชนา อภิสมัยมงคล นภสร วีระยุทธวิไล จิรกิตติ์ ถาวรวงศ์ ทิพนารี วีรวัฒโนดม ชัชชวิศ เตชะรักษ์พงศ์ พัทธดนย์ จันทร์เงิน สันติสุข พรหมศิริ รฐา โพธิ์งาม
ประเทศแหล่งกำเนิด: Thailand
ภาษาต้นฉบับ: ไทย
จำนวนตอน: 10
การผลิต
ผู้จัดละคร: สถาพร พานิชรักษาพงศ์
ควบคุมงานสร้าง: Nar-ra-tor
ความยาวตอน: 50 นาที
บริษัทผู้ผลิต: จีเอ็มเอ็มทีวี Nar-ra-tor
ออกอากาศ
สถานีโทรทัศน์: ช่องวัน 31 ไลน์ทีวี
ออกอากาศ: 18 ตุลาคม 2562 (2562-10-18) – 20 ธันวาคม 2562 (2562-12-20)
เรต: 18+
ของขวัญเพื่อคนที่คุณเกลียด (อังกฤษ: A Gift For Whom Your Hate) เป็นละครโทรทัศน์ไทยปี 2562 นำแสดงโดยโทนี่ รากแก่น, สรัลชนา อภิสมัยมงคล, นภสร วีระยุทธวิไล, จิรกิตติ์ ถาวรวงศ์, ทิพนารี วีรวัฒโนดม, ชัชชวิศ เตชะรักษ์พงศ์, พัทธดนย์ จันทร์เงิน, สันติสุข พรหมศิริ และรฐา โพธิ์งาม ดัดแปลงมาจากเรื่องสั้นสยองขวัญเรื่อง "ร้านของขวัญเพื่อคนที่คุณเกลียด" ในหนังสือการ์ตูนแนวสยองขวัญชุด "My Mania 2" (2557) โดยเอกสิทธิ์ ไทยรัตน์ ละครเรื่องนี้เล่าเรื่องราวของสารวัตรหนุ่มที่ต้องไขคดีปริศนาที่เกี่ยวข้องกับร้านค้าลึกลับแห่งหนึ่งที่มีการขาย "ของขวัญ" สำหรับคนที่ลูกค้าเกลียด
ผลิตโดยจีเอ็มเอ็มทีวี ร่วมกับ Nar-ra-tor กำกับการแสดงโดยสโรช น่วมสำราญ เป็นหนึ่งในละครสิบสามเรื่องที่จีเอ็มเอ็มทีวี เปิดตัวในปี 2562 ภายใต้โปรเจกต์ "Wonder Th13teen" เมื่อวันที่ 5 พฤศจิกายน 2561 ออกอากาศตอนแรกทางช่องวัน 31 และไลน์ทีวี เมื่อวันที่ 18 ตุลาคม 2562 โดยออกอากาศทุกวันศุกร์ เวลา 22:30 น. และ 23:30 น. (เวลามาตรฐานไทย) ตามลำดับ ออกอากาศตอนสุดท้ายเมื่อวันที่ 20 ธันวาคม 2562
เรื่องย่อ

ละครเรื่องนี้บอกเล่าเรื่องราวของ ชัช (โทนี่ รากแก่น) ตำรวจหนุ่มผู้สืบสวนคดีฆาตกรรมที่เกี่ยวข้องกับร้านค้าลึกลับชื่อ "ร้านของขวัญเพื่อคนที่คุณเกลียด" ซึ่งขายของขวัญที่สามารถทำร้ายคนที่ผู้ซื้อเกลียดชังได้
นักแสดง > นักแสดงหลัก

โทนี่ รากแก่น แสดงเป็น ชัช ภักดีไทย
สรัลชนา อภิสมัยมงคล แสดงเป็น ปราง
ทิพนารี วีรวัฒโนดม รับบท​ เบลล์
ภาสกร บุญวรเมธี

| ภาสกร บุญวรเมธี |
| --- | --- |

สารนิเทศภูมิหลัง
เกิด: 24 กุมภาพันธ์ พ.ศ. 2531 (36 ปี) โชคชัย บุญวรเมธี กรุงเทพมหานคร ประเทศไทย
คู่สมรส: ภัควลัญชน์ สุทธิวารี (2560–ปัจจุบัน)
บุตร: 2 คน
อาชีพ: นักแสดง
ปีที่แสดง: พ.ศ. 2547–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2549–2560)
พิฆเนศวร: นักแสดงสมทบชายดีเด่น พ.ศ. 2561 - หนึ่งด้าวฟ้าเดียว
ภาสกร บุญวรเมธี (นามเดิม โชคชัย บุญวรเมธี; เกิด 24 กุมภาพันธ์ พ.ศ. 2531) ชื่อเล่น บอย เป็นนักแสดงชายชาวไทย มีผลงานโฆษณาและละครโทรทัศน์ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เขาได้รับรางวัลพิฆเนศวร สาขานักแสดงสมทบชายดีเด่น ในปี พ.ศ. 2561 จากผลงานการแสดงในละครเรื่อง หนึ่งด้าวฟ้าเดียว
ประวัติ

ภาสกรเกิดเมื่อวันที่ 24 กุมภาพันธ์ พ.ศ. 2531 จบการศึกษาชั้นมัธยมศึกษาจากโรงเรียนทวีธาภิเศก สำเร็จการศึกษาระดับปริญญาตรีจากคณะนิเทศศาสตร์ สาขาวิชาการประชาสัมพันธ์ มหาวิทยาลัยหอการค้าไทย ปัจจุบันเป็นนักแสดง
ปัจจุบันสมรสกับภัควลัญชน์ สุทธิวารี เมื่อวันที่ 17 พฤศจิกายน พ.ศ. 2560  และ มีบุตรชายด้วยกัน 2 คน คือ ดาวิน บุญวรเมธี เกิดเมื่อวันที่ 10 เมษายน พ.ศ. 2561 และดารัน บุญวรเมธี เกิดเมื่อวันที่ 14 กรกฎาคม พ.ศ. 2564
ผลงานการแสดง > ละครโทรทัศน์

| พ> ศ. | เรื่อง | รับบท | ออกอากาศ | หมายเหตุ |
| --- | --- | --- | --- | --- |
| 2547–2548 | กลิ้งไว้ก่อนพ่อสอนไว้ | บอย | ช่อง 7 สี |  |
| 2549 | บ้านแฝดกำลังสอง |  | ช่อง 3 |  |
| 2549 | น่ารัก | สุรวุฒิ | ช่อง 3 |  |
| 2549 | ยิ่งเกลียด (เธอ) ยิ่งเจอรัก | น้ำว้า | ช่อง 3 |  |
| 2550 | หุบเขากินคน | บดินทร์ | ช่อง 3 |  |
| 2550 | สวัสดีคุณครู | ศรทอง | ช่อง 3 |  |
| 2552 | น้ำตาลไหม้ | แอ | ช่อง 3 |  |
| 2553 | เพลงรักริมขอบฟ้า | ด้วง ดวงฤทธิ์ | ช่อง 3 |  |
| 2553 | เพียงใจที่ผูกพัน | โยธิต | ช่อง 3 |  |
| 2553 | ดวงใจอัคนี | ศิลา พศวัต | ช่อง 3 | ละครชุด 4 หัวใจแห่งขุนเขา |
| 2554 | ดอกส้มสีทอง | ไทรรัตน์ | ช่อง 3 | รับเชิญ |
| 2554 | กลรักลวงใจ | ฉัตรชัย | ช่อง 3 |  |
| 2554 | ดวงตาในดวงใจ | ปราชญ์ วรรณวิจักษ์ | ช่อง 3 |  |
| 2555 | หมูแดง | ร้อยโทโยธิน | ช่อง 3 |  |
| 2555 | แม่ยายคงกระพัน | คุณชายวันพระ | ช่อง 3 |  |
| 2555 | ขุนศึก | พระเจ้าแปร | ช่อง 3 |  |
| 2555 | รักนี้หัวใจมีครีบ | บุรินทร์ | ช่อง 3 |  |
| 2555 | ปัญญาชนก้นครัว | อภิเชษฐ์ | ช่อง 3 | รับเชิญ |
| 2555 | ยอดรักนักสู้ | เชิงชาญ | ช่อง 3 |  |
| 2556 | รักข้ามเส้น | ภคิน | ช่อง 3 | รับเชิญ |
| 2556 | ตะวันบ้านทุ่ง | สนอง | ช่อง 3 |  |
| 2556 | ดอกอ้อสายขวัญ | เจ้าพงศ์นรินทร์ | ช่อง 3 |  |
| 2557 | คิวบิก  | แพทริก บัตตัน | ช่อง 3 |  |
| 2557 | คู่ปรับสลับร่าง | เป็นเอก | ช่อง 3 |  |
| 2557 | ลูกสาวพ่อมด | องอาจ | ช่อง 3 |  |
| 2557 | รากบุญ 2 รอยรักแรงมาร | สามีใหม่ (รับเชิญ) | ช่อง 3 |  |
| 2557 | รถไฟ เรือเมล์ ลิเก กองถ่าย | พิรุณ | ช่อง 3 |  |
| 2558 | ข้าบดินทร์ | หมื่นวิชิตชลหาญ | ช่อง 3 |  |
| 2559 | ชาติพยัคฆ์ | มิ่ง | ช่อง 3 |  |
| 2559 | พิรุณพร่ำรัก | แอโรว์ (รับเชิญ) | ช่อง 3 |  |
| 2560 |  สงครามเพลง | อัศวิน | ช่อง 3 |  |
| 2560 | หมอเทวดา | เผด็จ | ช่อง 3 |  |
| 2560 | บ่วงบรรจถรณ์ | พันตรีหลวงประกิต | ช่อง 3 |  |
| 2561 | ไข่มุกมังกรไฟ | ผู้กองนักรบ | ช่อง 3 |  |
| 2561 | พ่อปลาไหล | เจตน์สฤษดิ์ | ช่อง 8 |  |
| 2561 | หนึ่งด้าวฟ้าเดียว | หลวงศรีมโนราช | ช่อง 3 |  |
| 2563 | ปอปผีเจ้า | ไอ้มั่น | ช่อง 8 |  |
| 2563 | เล่ห์เกมรัก | วายุ | พีพีทีวี |  |
| 2563 | ขุมทรัพย์ลำโขง | สมชาย สีวิลาส | ช่อง 8 |  |
| 2564 | อีสาวอันตราย | นิตย์ | ช่อง 3 |  |
| 2564 | The Messenger กามเทพผิดคิว | กามเทพอธิการ (หัวหน้ากามเทพ) (รับเชิญ) | พีพีทีวี |  |
| 2565 | มงกุฏกรรม | หม่อมหลวงนภดล/คุณนภ | ช่อง 8 |  |
| 2565 | เมียหลวง | ฐา | วีทีวี ช่อง 8 |  |
| 2566 | เสือตัดสิงห์ลิงหลอกเจ้า | บิ๊ก | ช่องเวิร์คพอยท์ |  |
| 2567 | ศึกเสน่หาไกรทอง-ชาละวัน | เดช | ช่อง 8 |  |
| 2567 | ไฟน้ำค้าง | สุธี | ช่อง 7 HD |  |
ผลงานการแสดง > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2561 |  เสน่หาสตอรี่ | ตอน ฟาริ | ธี |  |
| 2562 | วิญญาณพิศวง | ตอนที่ 8 นางตานี | วันชัย (รับเชิญ) |  |
| 2562 | เดอะซีรีส์รักลวงหลอน | ตอน โกงความตาย |  |  |
| 2562 | Voice สัมผัสเสียงมรณะ | ตอนที่9-10 | คเชนทร์ |  |
| 2564 | รักล้นพุง |  |  |  |
| 2567 | Good Doctor หมอใจพิเศษ | ตอนที่ 5 Gift ของขวัญ | อ๊อฟ | TrueID และ True Asian More |
ผลงานการแสดง > ละครเทิดพระเกียรติ

| ปี | เรื่อง | รับบท | หมายเหตุ |
| --- | --- | --- | --- |
| 2560 | ป่ารักน้ำ | ภาสกร บุญวรเมธี (ผู้กองตั้ม) | ช่อง 5 |
ผลงานการแสดง > มิวสิกวิดีโอ

เพลง รักได้ครั้งละคน เชื่อใจได้คนละครั้ง ของ ตั๊กแตน ชลดา
ผลงานการแสดง > โฆษณา

ทรอสโคโลญจน์
แป้ง พอนด์ส
แหล่งข้อมูลอื่น

บอย โชคชัย บุญวรเมธี แห่งช่อง 3 เก็บถาวร 2010-06-15 ที่ เวย์แบ็กแมชชีน
พระวรวงศ์เธอ กรมหมื่นอดิศรอุดมศักดิ์

| พระวรวงศ์เธอ กรมหมื่นอดิศรอุดมศักดิ์ |
| --- | --- |
พระวรวงศ์เธอ ชั้น 4 พระองค์เจ้าชั้นตรี

ประธานองคมนตรี
ดำรงตำแหน่ง: พ.ศ. 2494 - พ.ศ. 2495
รองเสนาบดีกระทรวงกลาโหม
ดำรงตำแหน่ง: พ.ศ. 2474 - พ.ศ. 2475

ประสูติ: 24 ตุลาคม พ.ศ. 2423 จังหวัดพระนคร ประเทศสยาม
สิ้นพระชนม์: 19 ธันวาคม พ.ศ. 2495 (72 ปี) จังหวัดพระนคร ประเทศไทย
หม่อม: หม่อมหลวงชุบ ศุขสวัสดิ์
พระบุตร: 10 คน
ราชสกุล: ศุขสวัสดิ์
ราชวงศ์: จักรี
พระบิดา: พระเจ้าบรมวงศ์เธอ กรมหลวงอดิศรอุดมเดช
พระมารดา: หม่อมขาบ ศุขสวัสดิ์ ณ อยุธยา
| พลเอกพระวรวงศ์เธอ กรมหมื่นอดิศรอุดมศักดิ์ม> จ.ก., ป.จ., ม.ป.ช., ป.ม., ม.ร. |
| --- | --- |


อภิรัฐมนตรี  ทำหน้าที่ผู้สำเร็จราชการแทนพระองค์
ดำรงตำแหน่ง 9 พฤศจิกายน พ.ศ. 2490 – 23 มีนาคม พ.ศ. 2492
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ควง อภัยวงศ์ แปลก พิบูลสงคราม
ก่อนหน้า: สมเด็จพระเจ้าบรมวงศ์เธอ กรมพระยาชัยนาทนเรนทร พระยามานวราชเสวี
ถัดไป: สมเด็จพระเจ้าบรมวงศ์เธอ กรมพระยาชัยนาทนเรนทร
 

พลเอก พระวรวงศ์เธอ กรมหมื่นอดิศรอุดมศักดิ์ (24 ตุลาคม พ.ศ. 2423 – 19 ธันวาคม พ.ศ. 2495) อดีตรองเสนาบดีกระทรวงกลาโหมและอดีตประธานองคมนตรี เป็นพระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมขาบ ศุขสวัสดิ์ ณ อยุธยา
พระประวัติ

พระวรวงศ์เธอ กรมหมื่นอดิศรอุดมศักดิ์ พระนามเดิม หม่อมเจ้าอลงกฎ  เป็นพระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมขาบ ศุขสวัสดิ ณ อยุธยา ณ วังท้ายวัดพระเชตุพน เมื่อวันอาทิตย์ แรม 6 ค่ำ เดือน 11 ปีมะโรง จุลศักราช 1242 ตรงกับวันที่ 24 ตุลาคม พ.ศ. 2423 ต่อมาในปี พ.ศ. 2473 พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้สถาปนา หม่อมเจ้าอลงกฎ ศุขสวัสดิ เป็น “พระวรวงศ์เธอ พระองค์เจ้า“ ตามจารึกในพระสุพรรณบัฏว่า พระวรวงศ์เธอ พระองค์เจ้าอลงกฎ ครุฑนาม ทรงศักดินา 3000 ตามพระราชกำหนดอย่างพระวรวงศ์เธอ พระองค์เจ้า
ในปี พ.ศ. 2495 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เฉลิมพระยศเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระวรวงศ์เธอ กรมหมื่นอดิศรอุดมศักดิ์ ครุฑนาม ทรงศักดินา 11000 ตามอย่างธรรมเนียม พระวรวงศ์เธอ พระองค์เจ้าต่างกรมทั้งปวง และทรงตั้งเจ้ากรมเป็นหมื่นอดิศรอุดมศักดิ์ ถือศักดินา 500 ปลัดกรมเป็นพันบริรักษ์ภูเบศร ถือศักดินา 300 สมุห์บัญชีเป็นพันวิเศษพลขันธ์ถือศักดินา 200
พลเอก พระวรวงศ์เธอ กรมหมื่นอดิศรอุดมศักดิ์ ได้ทรงปฏิบัติหน้าที่ราชการสนองคุณมาตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว โดยเสด็จออกไปจัดระเบียบกองทหารสำหรับประจำรักษาหัวเมืองในมณฑลภาคพายัพ ตามพระบรมราโชบายเพื่อรักษาความปลอดภัยแห่งพระราชอาณาเขต อันเป็นผลสืบเนื่องมาจากการก่อความไม่สงบของพวกเงี้ยวในภาคเหนือ จนได้ดำรงพระยศและพระตำแหน่งเป็นนายพลตรีผู้บัญชาการกองพลที่ 7 มณฑลพิษณุโลก ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ทรงเป็นแม่ทัพกองที่ 2 และนายพลโทแม่ทัพกองทัพน้อยทหารบกที่ 2 ครั้นถึงรัชสมัยของพระบาทสมเด็จพระปกเกล้าเจ้าอยู่หัว ได้รับพระมหากรุณาธิคุณโปรดเกล้าฯ ให้ย้ายกลับเข้ามาในพระนครเพื่อให้ทรงเป็น จเรทหารบก เสนาธิการทหารบก และรองเสนาบดีกระทรวงกลาโหม จนกระทั่งพ้นจากหน้าที่ราชการเมื่อคณะราษฎรได้เปลี่ยนแปลงการปกครองแผ่นดิน ดำรงพระฐานะเป็น "นายทหารนอกราชการ" และ "นายทหารพ้นราชการ" อยู่นานถึงประมาณ 15 ปี จนกระทั่งปี พ.ศ. 2490 ในรัชกาลของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงทรงได้รับพระมหากรุณาธิคุณโปรดเกล้าฯ ให้กลับมารับพระราชทานสนองพระราชภาระงานฝ่ายพระมหากษัตริย์ให้ทรงดำรงตำแหน่งต่าง ๆ คือ อภิรัฐมนตรี คณะผู้สำเร็จราชการแทนพระองค์ องคมนตรี และประธานองคมนตรี และทรงได้รับพระมหากรุณาธิคุณ โปรดเกล้าฯ ให้ดำรงตำแหน่งประธานองคมนตรี ในวันที่ 13 มีนาคม ถึง 29 พฤศจิกายน พุทธศักราช 2494 ทรงดำรงตำแหน่งตามรัฐธรรมนูญแห่งราชอาณาจักรไทย พุทธศักราช 2492 แทน พระวรวงศ์เธอ กรมหมื่นพิทยลาภพฤฒิยากร ซึ่งทรงพระกรุณาโปรดเกล้าฯ แต่งตั้งเป็นผู้สำเร็จราชการแทนพระองค์ และทรงดำรงตำแหน่งประธานองคมนตรีจนถึงวันที่รัฐธรรมนูญฉบับดังกล่าวถูกยกเลิกโดยคณะรัฐประหาร (จอมพล ป. พิบูลสงคราม)
พลเอก พลเรือโท พระวรวงศ์เธอ กรมหมื่นอดิศรอุดมศักดิ์ ประชวรด้วยพระโรคไข้ไทฟอยด์ โดยมีพระอาการหนักจนถึงสิ้นพระชนม์ ณ โรงพยาบาลพระมงกุฎเกล้า ในวันที่ 19 ธันวาคม พ.ศ. 2495 สิริพระชันษา 72 ปี 1 เดือน 26 วัน พระราชทานเพลิงพระศพเมื่อวันที่ 14 มิถุนายน พ.ศ. 2496 ณ วัดเบญจมบพิตรดุสิตวนารามราชวรวิหาร
การศึกษา

พ.ศ. 2435 เข้ารับราชการเป็นนักเรียนนายร้อยชั้นเล็ก และสอบไล่เลื่อนชั้นเป็นนักเรียนนายร้อยชั้น 1 ได้เป็นที่ 1
พ.ศ. 2437 สอบไล่เลื่อนชั้นเป็นนักเรียนนายร้อยชั้น 2 ได้เป็นที่ 4
พ.ศ. 2438 สอบไล่เลื่อนชั้นเป็นนักเรียนนายร้อยชั้น 3 ได้เป็นที่ 1
พ.ศ. 2441 สอบไล่เพื่อออกเป็นนายทหารชั้นสัญญาบัตร ได้เป็นที่ 1
หน้าที่ราชการ

12 พฤศจิกายน พ.ศ. 2442 นายร้อยตรีสำรองราชการกรมทหารมหาดเล็กรักษาพระองค์
พ.ศ. 2443 นายทหารประจำกองร้อยที่ 3 กรมทหารมหาดเล็กรักษาพระองค์
พ.ศ. 2444 นายร้อยโททำการแทนนายร้อยเอกตำแหน่งผู้บังคับกองร้อยที่ 4 กรมทหารมหาดเล็กรักษาพระองค์
31 พฤษภาคม พ.ศ. 2445 นายร้อยเอก
16 ธันวาคม พ.ศ. 2445 ประจำกรมราชองครักษ์ ตำแหน่งราชองครักษ์ประจำการ
5 พฤษภาคม พ.ศ. 2447 ผู้บังคับกองพันพิเศษกรมทหารมณฑลนครราชสีมา
3 กันยายน พ.ศ. 2447 ผู้บังคับการกรมทหารราบที่ 5 มณฑลนครราชสีมา
20 กรกฎาคม พ.ศ. 2448 นายพันตรี
14 ธันวาคม พ.ศ. 2449 นายพันโท
พ.ศ. 2451 รองผู้บังคับการกรมทหารราบที่ 1 มหาดเล็กรักษาพระองค์
3 พฤศจิกายน พ.ศ. 2451 ผู้รั้งผู้บัญชาการกองพลที่ 7 มณฑลพิษณุโลก
5 กรกฎาคม พ.ศ. 2452 นายพันเอก
มีนาคม พ.ศ. 2452 ผู้บัญชาการกองพลที่ 7 มณฑลพิษณุโลก
4 กรกฎาคม พ.ศ. 2453 นายพลตรี
กุมภาพันธ์ พ.ศ. 2453 ผู้บัญชาการกองพลที่ 5 มณฑลนครราชสีมา
มิถุนายน พ.ศ. 2456 ผู้รั้งตำแหน่งแม่ทัพกองที่ 2 และ ผู้บัญชาการกองพลที่ 5 มณฑลนครราชสีมา
กรกฎาคม พ.ศ. 2456 ผู้บัญชาการกองพลที่ 7 และรั้งตำแหน่งแม่ทัพกองที่ 2
มีนาคม พ.ศ. 2457 แม่ทัพกองที่ 2 และรั้งตำแหน่งผู้บัญชาการกองพลที่ 7
เมษายน พ.ศ. 2457 แม่ทัพกองที่ 2 เพียงตำแหน่งเดียว
28 เมษายน พ.ศ. 2458 นายพลโท
4 พฤศจิกายน 2459 – ราชองครักษ์พิเศษ
1 เมษายน พ.ศ. 2471 รั้งตำแหน่งเสนาธิการทหารบก
พ.ศ. 2471 เสนาธิการทหารบก และที่ปรึกษาสำหรับเครื่องราชอิสริยาภรณ์อันมีศักดิ์รามาธิบดี
พ.ศ. 2474 ผู้รั้งตำแหน่งเสนาบดีกระทรวงกลาโหม แล้วเป็นรองเสนาบดีกระทรวงกลาโหม
8 พฤศจิกายน พ.ศ. 2474 ได้รับพระราชทานพระยศทางทหารเรือให้เป็นนายพลเรือโท
พ.ศ. 2475 ทรงถูกเวนคืนตำแหน่งรองเสนาบดีกระทรวงกลาโหม เนื่องจากคณะราษฎรก่อการเปลี่ยนแปลงการปกครองแผ่นดิน เปลี่ยนพระฐานะเป็น “นายทหารนอกราชการ” สังกัดกระทรวงกลาโหม
พ.ศ. 2490 อภิรัฐมนตรีสภาและผู้รักษาการในคณะผู้สำเร็จราชการแทนพระองค์ และนายทหารพิเศษประจำกองทัพบก
พ.ศ. 2492 องคมนตรี (18 มิถุนายน พ.ศ. 2492 - 13 มีนาคม พ.ศ. 2494)
พ.ศ. 2493 พลเอก
พ.ศ. 2494 ประธานองคมนตรี (13 มีนาคม - 29 พฤศจิกายน พ.ศ. 2494)
พ.ศ. 2495 องคมนตรี (8 เมษายน พ.ศ. 2495 - 19 ธันวาคม พ.ศ. 2495)
พระยศ

| พลเอก พลเรือโท นายกองใหญ่ พระวรวงศ์เธอ กรมหมื่นอดิศรอุดมศักดิ์ |
| --- | --- |
รับใช้: กองทัพบกไทย กองเสือป่า
ชั้นยศ:  พลเอก  พลเรือโท  นายกองใหญ่
พระยศ > พระยศทหาร

12 พฤศจิกายน พ.ศ. 2442: นายร้อยตรี
1 พฤษภาคม พ.ศ. 2444: นายร้อยโท
31 พฤษภาคม พ.ศ. 2445: นายร้อยเอก
นายพันตรี
14 ธันวาคม พ.ศ. 2449: นายพันโท
5 กรกฎาคม พ.ศ. 2452: นายพันเอก
นายพลตรี
28 เมษายน พ.ศ. 2458: นายพลโท
8 พฤศจิกายน พ.ศ. 2474: นายพลเรือโท
17 เมษายน พ.ศ. 2493: พลเอก
พระยศ > พระยศเสือป่า

– นายหมู่เอก
– นายหมู่ใหญ่
1 พฤษภาคม 2458 – นายกองตรี
4 มีนาคม พ.ศ. 2461 - นายกองโท
นายกองใหญ่